Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 72/14)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”SOAVE”

Viitenumero: PDO-IT-A0472-AM05

Tiedonannon päivämäärä: 2. joulukuuta 2019

HYVÄKSYTYN MUUTOKSEN KUVAUS JA PERUSTELUT

1. Muodollinen muutos

Luokassa ”Classico” on korvattu ilmaisu ”osa-alue” (”sottozona”) ilmaisulla ”eritelmä” (”specificazione”).

Kyseessä on muodollinen muutos kansallisen lainsäädännön mukaisen täsmällisen sanamuodon huomioon ottamiseksi.

Tämä muodollinen muutos koskee eritelmän 1 artiklaa. Sillä muuteta yhtenäistä asiakirjaa.

2. Viiniköynnöksen kasvatustavat

Viiniköynnöksen kasvatustapoihin on lisätty GDC-menetelmä (Geneva Double Curtain) ja tukiristikkomenetelmä kaikissa muodoissaan.

Muutos tehdään, jotta voidaan mukauttaa eritelmä nykyaikaisempien ja innovatiivisempien kasvatustapojen (erityisesti useiden uudentyyppisten tukiristikoiden) kehitykseen ja ottaa maatalousmenetelmissä huomioon ilmastonmuutos.

Tämä muutos koskee eritelmän 4 artiklaa. Sillä ei muuteta yhtenäistä asiakirjaa.

3. Hehtaarikohtainen köynnöstiheys

Hehtaarikohtaisen köynnöstiheyden (vähintään 3 300) osalta on poistettu viittaus 7 päivänä toukokuuta 1998 annettuun asetukseen.

Kyseessä on muodollinen muutos siltä osin, että uusien istutusten vähimmäistiheyden on oltava 3 300 kasvia hehtaaria kohden.

Tämä muodollinen muutos koskee eritelmän 4 artiklaa. Sillä ei muuteta yhtenäistä asiakirjaa.

4. Ylimääräisten maantieteellisten yksiköiden käyttö SAN-viinien Soave merkinnöissä

SAN-viinien Soave osalta on sallittua viitata ylimääräisiin maantieteellisiin yksiköihin, jotka ovat pienempiä kuin nimityksen tuotantoalue ja sijaitsevat samalla tuotantoalueella ja jotka on sisällytetty luetteloon. Edellytyksenä kuitenkin on, että tuote viiniytetään erikseen ja että tästä mainitaan nimenomaisesti rypäletuotannon vuosiraportissa.

Kun viitataan erityisen maineikkaisiin maantieteellisiin yksiköihin, jotka ovat pienempiä ja sijaitsevat rajatulla tuotantoalueella ja jotka on määritetty huolellisen vyöhykejaon perusteella, on helpompi tunnistaa viinin alkuperä, mikä vahvistaa viinin yhteyttä alueeseen.

Tämä muutos koskee eritelmän 7 artiklaa ja yhtenäisen asiakirjan kohtaa 1.9 (Lisäedellytykset).

5. Maininta viinitarhasta

Tarkistetun alkuperänimityksen viinien Soave, Soave Classico ja Soave Colli Scaligeri kuvauksessa saa mainita viinitarhan (”vigna”). Edellytyksenä on kuitenkin, että maininnan yhteydessä ilmoitetaan vastaava paikkakunnan nimi, että asianomainen pinta-ala mainitaan nimenomaisesti viinitilarekisterissä, että tuotteen viiniyttäminen, jatkokäsittely ja varastointi tapahtuvat erillisissä astioissa ja että tällainen maininta ja sen yhteydessä ilmoitettu paikkakunnan nimi sisällytetään sekä rypäleilmoituksiin että rekistereihin ja saateasiakirjoihin.

Kun merkinnöissä on mahdollista mainita viinitarha kansallisen lainsäädännön mukaisesti, mukaan lukien paikkakunnan nimi tai perinteinen nimi, yritykset voivat hyödyntää tuotannossaan tiettyjä yksittäisiä viinitarhoja.

Tämä muutos koskee eritelmän 7 artiklaa. Sillä ei muuteta yhtenäistä asiakirjaa.

YHTENÄINEN ASIAKIRJA

1. Tuotteen nimi

Soave

2. Maantieteellisen merkinnän tyyppi

SAN - suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

Soave (johon kuuluvat Soave Classico ja Soave Colli Scaligeri)

Väri: oljenkeltainen, mahdollisesti vihertävä;

Aromi: luonteenomaisesti intensiivinen ja mieto;

Maku: kuiva, keskitäyteläinen ja harmoninen, hieman karvas;

Kokonaisalkoholipitoisuus vähintään (til-%): Soave 10,5 til-%; Soave Classico ja Soave Colli Scaligeri 11 til-%;

Sokeriton uutos vähintään: Soave 15 g/l; Soave Classico ja Soave Colli Scaligeri 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Soave Spumante (johon kuuluvat Soave Spumante Classico ja Soave Spumante Colli Scaligeri)

Vaahto: hienojakoinen ja pitkäkestoinen;

Väri: oljenkeltainen, mahdollisesti kirkkaan vihertävä;

Aromi: luonteenomaisesti intensiivinen ja mieto;

Maku: keskitäyteläinen, harmoninen, hieman karvas luokissa extra brut, brut, extra dry ja dry;

Kokonaisalkoholipitoisuus tilavuusprosentteina vähintään: 11 til-%;

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei ole

b. Enimmäistuotokset

Soave, Soave Spumante

15 000 kg rypäleitä hehtaaria kohden

Soave Classico, myös Spumante. Soave Colli Scaligeri, myös Spumante

14 000 kg rypäleitä hehtaaria kohden

6. Rajattu maantieteellinen alue

A) Rypäleiden, joista valmistetaan tarkistetun alkuperänimityksen viiniä Soave, on oltava tuotettu alueella, joka kattaa kokonaan tai osittain seuraavat kunnat: Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, San Bonifacio, Cazzano di Tramigna, Colognola ai Colli, Caldiero, Illasi ja Lavagno in Veronan maakunnassa.

B) Rypäleiden, joista valmistetaan viiniä Soave Classico, on oltava tuotettu alueella, joka on tunnustettu 23. lokakuuta 1931 annetulla ministeriön asetuksella (Italian virallinen nro lehti 289, 16. joulukuuta 1931) ja joka kattaa osittain Soaven ja Monteforte d’Alponen kuntien alueen.

C) Rypäleiden, joista valmistetaan viiniä Soave Colli Scaligeri, on oltava tuotettu alueella, joka kattaa kokonaan tai osittain seuraavat kunnat: San Martino Buon Albergo, Lavagno, Mezzane, Illasi, Cazzano di Tramigna, Caldiero, Colognola ai Colli e Costeggiola di Soave, Monteforte d’Alpone, Montecchia di Crosara, Roncà ja San Giovanni Ilarione.

7. Pääasiallinen rypälelajike / pääasialliset rypälelajikkeet

Chardonnay B.

Garganega B.

Trebbiano di Soave B. – Trebbiano

8. Yhteyden/yhteyksien kuvaus

Soave

Alueen kivennäisainepitoisella maaperällä on erityinen vaikutus Garganega- ja Trebbiano di Soave -lajikkeista saatujen rypälemehujen käymiseen. Se antaa viineille niiden luonteenomaiset makuominaisuudet. Perinteisillä Pergola Veronese -kasvatustavoilla saadaan tulokseksi hyväkuntoisia ja kypsiä rypäleitä. Tällaiset rypäleet ovat edellytys sille, että viineille kehittyvät niille ominaiset manteli- ja valkokukkien aromit. Tarkistetun alkuperänimityksen viini Soave on tasapainoinen viini, jonka aromissa on eksoottisia hedelmiä, sitrushedelmiä ja mausteita. Soave Classico on aromiltaan hieman kivennäinen, ja sen maku on täyteläinen ja aromaattinen. Kuukausia kestävä käymisprosessi ennen pullottamista antaa viinille kompleksisuutta ja pyöreyttä. Alue tunnustettiin vuonna 1931 (kuninkaallinen asetus), tarkistetuttu alkuperänimitys vuonna 1968.

9. Olennaiset lisäedellytykset (pakkaaminen, merkinnät, muut vaatimukset)

Ylimääräisten maantieteellisten yksiköiden käyttö

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Seuraaviin ylimääräisiin maantieteellisiin yksiköihin saa viitata viinien Soave, Soave Classico ja Soave Colli Scaligeri kuvauksessa ja esittelyssä:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà – Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14701

(1) EYVL L 9, 11.1.2019, s. 2.